Изтребителите Thunderjet воюват активно във войната в Корея, но появата там на съветските МиГ-15 със стреловидно крило, налага основно преосмисляне на концепцията. В резултат през 1954 г. се появява изтребителят F-84F Thunderstreak, представляващ дълбока модернизация на F-84 Thunderjet със стреловидно крило. F-84F е добре приет като в САЩ, така и в други страни, оставайки на въоръжение в някои страни от НАТО до началото на 1990-те години. Този самолет е наследен от свръхзвуковия F-105 Thunderchief, чийто прототип прави първия си полет през 1955 г., след 4-годишна разработка. F-105 за известно време става основният изтребител на USAF и като такъв взема активно участие във войната във Виетнам, където участва като самолет за непосредствена авиационна поддръжка в 75 % от операциите на южновиетнамската и американската армии.